
Okresný súd Prievidza 9Csp/48/2024 6124284159 09. 04. 2025 JUDr. Beata Gešvantnerová ECLI:SK:OSPD:2025:6124284159.2
ROZSUDOK V MENE SLOVENSKEJ REPUBLIKY Okresný súd Prievidza samosudcom JUDr. Beatou Gešvantnerovou v právnej veci žalobcu: Stredoslovenská energetika, a. s., IČO: 51 865 467, Pri Rajčianke 8591/4B, 010 47 Žilina, zast.: Mgr. Lenka Heřmánková, usadený euroadvokát, IČO: 50 239 406, Košická 5590/56, 821 08 BratislavaRužinov proti žalovanému: A. B., nar. X.X.XXXX, bytom C. D., XXX XX D. o zaplatenie 61,78 Eur s príslušenstvom, takto rozhodol: I. Žalovaná je povinná do 3 dní od právoplatnosti rozsudku zaplatiť žalobcovi sumu 61,78 Eur spolu s úrokom z omeškania 9,50 % ročne zo sumy 61,78 Eur od 3.10.2023 do zaplatenia. II. Žalobcovi súd priznáva nárok na náhradu trov konania od žalovanej v rozsahu 100%. odôvodnenie: 1. Žalobca sa žalobou domáhal aby súd zaviazal žalovanú na zaplatenie sumy 61,78 eur s prísl. Žalobu odôvodnil tak, že žalobca je predajca poskytujúci služby dodávky elektriny a/alebo plynu vrátane zaistenia distribúcie elektriny a/alebo plynu do odberného miesta zákazníka, a to v súlade s platnými právnymi predpismi a Obchodnými podmienkami dodávky elektriny pri poskytovaní univerzálnej služby pre odberateľov elektriny, Obchodnými podmienkami dodávky plynu pri poskytovaní univerzálnej služby pre odberateľov plynu (ďalej len spolu ako "OPD SSE"), ako aj v súlade s Cenníkom služieb dodávateľa (ďalej len "Cenník služieb SSE") a Cenníkom služieb súvisiacich s distribúciou elektriny a iných činností spoločnosti Stredoslovenská distribučná, a.s. (ďalej len "Cenník služieb SSD"). Žalobca uzavrel so žalovanou zmluvu o združenej dodávke elektriny a/ alebo združenej dodávke plynu (ďalej len ako "zmluva"), na základe ktorej sa žalobca zaviazal dodávať žalovanej dohodnuté množstvo elektriny a/ alebo plynu, zabezpečiť distribúciu elektriny a/alebo plynu do odberného miesta žalovanej a žalovaná sa zaviazala hradiť žalobcovi riadne a včas platby za dodanú elektrinu a/alebo plyn, distribučné služby podľa zaslaných vyúčtovaní. Podpisom zmluvy žalovaná súhlasila so znením OPD SSE, Cenníkom služieb SSE, Cenníkom služieb SSD, ktoré sú prílohou zmluvy. Na základe uzatvorenej zmluvy č. 9100840720 zo dňa 17.01.2023 dodával žalobca elektrinu do odberného miesta na adrese E. F. XXXX/XX, XXX XX D., č. odberného miesta pre elektrinu EIC: 24ZSS60265320003. Za odobratú elektrinu, súvisiace služby vystavoval žalobca žalovanej vyúčtovania. Keďže žalovaná neuhradila dlžnú sumu za vyúčtovanie elektriny fa. vs 6026532060 vo výške 61,78 EUR riadne a včas, ocitla sa ku dňu nasledujúcemu po dni splatnosti v omeškaní so splácaním svojho dlhu voči žalobcovi. Žalovaná vyúčtovanú dlžnú sumu žalobcovi neuhradila a to ani na základe upomienok žalobcu, preto je žalobca nútený domáhať sa úhrady dlžnej sumy prostredníctvom súdu. Žalobca žiada od žalovanej tiež úhradu zákonného úroku z omeškania z dlžnej sumy podľa § 3 nariadenia vlády SR č. 87/1995 Z.z. Žalobca požaduje úrok z omeškania odo dňa nasledujúceho po dni splatnosti vystaveného vyúčtovania, ktoré je predmetom tohto žalobného návrhu, t.j. odo dňa 03.10.2023.
2. Žalovaná zostala v súdnom konaní nečinná. Na svoju obranu nepredložila a neoznačila žiadne dôkazy. Nevyužila prostriedky procesnej obrany podľa § 149 CSP. Trovy konania neuplatnil. 3. Žalovanej súd doručil žalobu, poučenie a výzvu oznámením na úradnej tabuli súdu a webovej stránke súdu, pretože sa mu nepodarilo dostupnými prostriedkami zistiť adresu pobytu žalovanej. Súd bez nariadenia pojenávania vo veci konal a rozhodol s prihliadnutím na obsah spisu a vykonané dôkazy. 4. Súd sa oboznámil so zmluvou o dodávke elektriny, Obchodnými podmienkami, Cenníkom, faktúrami, predžalobnou výzvou, ostatnými listinnými dôkazmi v spise založenými a zistil nasledovný skutkový stav: 5. Žalobca uzavrel so žalovanou zmluvu o združenej dodávke elektriny na číslo odberného miesta 24ZSS60265320003, na základe ktorej sa žalobca zaviazal dodávať žalovanej dohodnuté množstvo elektriny, zabezpečiť distribúciu elektriny do odberného miesta žalovanej a žalovaná sa zaviazala hradiť žalobcovi riadne a včas platby za dodanú elektrinu podľa zaslaných vyúčtovaní. Podpisom zmluvy žalovaná súhlasila so znením OPD SSE, Cenníkom služieb SSE, Cenníkom služieb SSD, ktoré sú prílohou zmluvy. Na základe uzatvorenej zmluvy zo dňa 17.01.2023 dodával žalobca elektrinu do odberného miesta na adrese E. F. XXXX/XX, XXX XX D., č. odberného miesta pre elektrinu EIC: 24ZSS60265320003. Za odobratú elektrinu, súvisiace služby vystavoval žalobca žalovanej vyúčtovania. Keďže žalovaná neuhradila dlžnú sumu za vyúčtovanie elektriny fa. vs 6026532060 vo výške 61,78 EUR riadne a včas, ocitla sa ku dňu nasledujúcemu po dni splatnosti v omeškaní so splácaním svojho dlhu voči žalobcovi. 6. Práva a povinnosti strán sporu zo zmluvného vzťahu súd posúdil podľa príslušných ustanovení Zákona č. 251/2012 Z.z. o energetike, v znení neskorších predpisov. 7. Podľa § 15 ods. 1 Zákona č. 251/2012 Z.z. o energetike, v platnom znení, predmetom trhu s elektrinou a trhu s plynom je dodávka elektriny a plynu, pripojenie do prenosovej sústavy, distribučnej sústavy, prepravnej siete a distribučnej siete, prístup do prenosovej sústavy a prenos elektriny a prístup do distribučnej sústavy a distribúcia elektriny na vymedzenom území, prístup do prepravnej siete a preprava plynu a prístup do distribučnej siete a distribúcia plynu na vymedzenom území, prístup do zásobníka a uskladňovanie plynu, poskytovanie podporných služieb v elektroenergetike a plynárenstve, poskytovanie systémových služieb v elektroenergetike, pripojenie a prístup nových výrobcov elektriny a plynu do sústavy alebo do siete. Podľa § 17 ods.1 citovaného zákona, odberateľ elektriny v domácnosti a odberateľ plynu v domácnosti okrem práv na ochranu spotrebiteľa podľa osobitných predpisov34) a ostatní koncoví odberatelia elektriny a koncoví odberatelia plynu majú právo pri dodávke elektriny a dodávke plynu... a) uzatvoriť s dodávateľom elektriny alebo dodávateľom plynu zmluvu o združenej dodávke elektriny alebo zmluvu o združenej dodávke plynu... Podľa § 17f ods. 1 cit. zákona dodávateľ elektriny alebo dodávateľ plynu je povinný vyúčtovávať dodávku elektriny a dodávku plynu za zúčtovacie obdobie alebo ku dňu vykonania zmeny dodávateľa elektriny alebo dodávateľa plynu a poskytovať koncovému odberateľovi elektriny alebo koncovému odberateľovi plynu písomné vyúčtovanie za dodávku elektriny alebo vyúčtovanie za dodávku plynu a informácie o vyúčtovaní za dodávku elektriny alebo informácie o vyúčtovaní za dodávku plynu v podobe určenej koncovým odberateľom elektriny alebo koncovým odberateľom plynu. Podľa § 17f ods. 4 cit, zákona ak odberateľ elektriny v domácnosti alebo odberateľ plynu v domácnosti neuhradí preddavkovú platbu alebo nedoplatok z vyúčtovacej faktúry do určeného dňa splatnosti, dodávateľ elektriny alebo dodávateľ plynu je povinný odberateľa elektriny v domácnosti alebo odberateľa plynu v domácnosti na tento stav upozorniť a určiť nový termín splatnosti záväzku, ktorý nesmie byť kratší ako 30 pracovných dní odo dňa odoslania upozornenia o neuhradení záväzku odberateľa elektriny v domácnosti alebo odberateľa plynu v domácnosti. Dodávateľ elektriny alebo dodávateľ plynu je povinný odoslať upozornenie podľa prvej vety písomne prostredníctvom poskytovateľa poštových služieb do vlastných rúk. Náklady na odoslanie upozornenia podľa prvej vety znáša odberateľ elektriny v domácnosti alebo odberateľ plynu v domácnosti. Podľa § 26 ods.1 cit. zákona zmluvou o dodávke elektriny sa zaväzuje dodávateľ elektriny dodávať elektrinu v dohodnutom množstve a v dohodnutom časovom priebehu výkonu odberateľovi elektriny
a odberateľ elektriny sa zaväzuje zaplatiť dodávateľovi elektriny cenu za dodanú elektrinu. Cena za dodanú elektrinu môže byť dohodnutá aj určením ceny alebo spôsobom výpočtu výšky ceny... 8. Na základe uvedeného je zrejmé, že žalovaná si svoje povinnosti vyplývajúce zo Zmluvy nesplnila a do dnešného dňa dlžnú sumu vo výške 119,96 EUR za poskytnuté služby žalobcovi neuhradila, čím sa dostala do omeškania s úhradou dlžnej sumy. 9. V zmysle §517 ods.2 Občianskeho zákonníka má veriteľ pri omeškaní s úhradou dlžnej sumy právo požadovať od dlžníka popri plnení úroky z omeškania, výšku úrokov z omeškania ustanovuje vykonávací predpis. Na základe uvedených platieb žalobcovi náleží úrok z omeškania, ako bol žalovaný. Tým, že žalovaná nedodržala lehotu splatnosti žalovanej sumy uvedenej vo faktúre, odo dňa nasledujúceho po splatnosti faktúry sa dostala do omeškania, odkedy je povinná zaplatiť žalobcovi úrok z omeškania, výška ktorého zodpovedá ust. § 3 Nariadenia vlády SR č. 87/1995 Z.z., v platnom znení. 10. O trovách konania súd rozhodol podľa § 262 ods. 1 a § 255 ods. 1 CSP. Žalobca bol vo veci úspešný, na základe čoho mu patrí i právo na náhradu trov konania vo výške 100%. Neúspešnému žalovanému nárok na náhradu trov konania nevznikol. Poučenie: Proti tomuto rozsudku možno podať odvolanie do 15 dní odo dňa jeho doručenia písomne na Krajský súd v Trenčíne. Odvolanie sa podáva na Okresný súd Prievidza v dvoch vyhotoveniach. Odvolanie musí obsahovať okrem všeobecných náležitostí ( ktorému súdu je určené, kto ho robí, ktorej veci sa týka, spisovú značku, čo sa ním sleduje a podpis), označenie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa toto rozhodnutie považuje za nesprávne ( odvolacie dôvody) a čoho sa odvolateľ domáha. Odvolanie môže byť odôvodnené len skutočnosťami uvedenými v § 365 ods. 1,2 CSP. Ak povinný dobrovoľne nesplní, čo mu ukladá vykonateľné rozhodnutie, môže oprávnený podať návrh na vykonanie exekúcie podľa ustanovení o výkone rozhodnutia Civilného sporového poriadku a Exekučného poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:6124284159.2 (dáta aktuálne k 9. 11. 2026). Záväzné je znenie zverejnené súdom.




